სირთობა (არჰავის რაიონი)

სირთობა () — სოფელი არჰავის რაიონში, ართვინის პროვინცია, თურქეთი. მდებარეობს რაიონის ცენტრ არჰავიდან 14 კილომეტრში. 2020 წლის მონაცემებით სოფელში 167 ადამიანი ცხოვრობს.

სოფლის ძველი ისტორიული, ქართული სახელწოდებაა ოტალახე.Taner Artvinli, Artvin Yer Adları Sözlüğü, İstanbul, 2013, s. 214, ISBN 978-605-5708-85-6.

ისტორია
სოფელი სირთობის ძველი სახელია ოტალახე. ლაზური ტოპონიმი ოტალახე წარმოდგება სიტყვა „ტალახი“-დან და ნიშნავს „ტალახიანს“. ეს ტოპონიმი თურქულ ენაში შევიდა როგორც ოტალახე ან ოტალაჰა. შესაბამისად, 1935 წლის საყოველთაო აღწერაში იგი ამ სახელით იხსენიება.1935 Genel Nüfus Sayımı, İstanbul, 1937, s. 300.

სოფელი ოტალახე, რომელიც ლაზეთის რეგიონში მდებარეობს, ანტიკურ ეპოქაში კოლხეთის სამეფოს საზღვრებში შედიოდა. ოსმალებმა, ტრაპიზონის იმპერიის განადგურების შემდეგ, 1547 წელს ეს რეგიონიც სრულად დაიპყრეს.,,კოლხური (მეგრულ-ლაზური) ენა", (Hazırlayanlar) Rusudan Amirecibi-Mullen (editör), Nana Danelia, İnga Gundua,  Tiflis, 2006, s. 22.  ISBN 99940-61-43-7 XV-XVI საუკუნეების ოსმალურ ჩანაწერებსა და 1877 წლის ტრაპიზონის პროვინციის წელიწდეულში ოტალახე არ იხსენიება.Kenan Aydın, "Arhavi Kazasında İskân ve Nüfus (1583-1681/1682)", Ankara, 218. Yüksek lisans teziTrabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 366-369, ISBN 9789157871117. ეს თურქული ტოპონიმი შესაძლოა ოსმალეთის პერიოდში უფრო გვიან წარმოიშვა.

სოფელი ოტალახე პირველი მსოფლიო ომის წლებში რუსეთის მმართველობის საზღვრებში მოექცა. ქართველმა ენათმეცნიერმა იოსებ ყიფშიძემ, 1917 წელს ლაზეთის რეგიონში თავისი კვლევითი მოგზაურობისას, ოტალახედ (ოტალახე) ჩანიშნულ სოფელში 15 ოჯახში 25 ადამიანის ცხოვრება აღწერა.

სოფელი ოტალახე 1935 წლის საყოველთაო აღწერაში „ოტალაჰას“ სახელით დარეგისტრირდა. ამ დროს სოფელი არტვინისა და რიზეს პროვინციების ადგილას ჩამოყალიბებული ჩორუხის პროვინციი] ხოფის რაიონის არჰავის თემს ეკუთვნოდა და მისი მოსახლეობა 164 ადამიანს შეადგენდა.1935 Genel Nüfus Sayımı, İstanbul, 1937, s. 300. რადგან ოტალახე ან ოტალაჰა არ იყო თურქული, სოფლის სახელი 1959 წელს შეიცვალა და ეწოდა სირთობა.Köylerimiz, (Yayımlayan) İçişleri Bakanlığı, Ankara, 1968, s. 736. 1965 წლის საყოველთაო აღწერაში სოფელი სირთობის მოსახლეობა 269 ადამიანისგან შედგებოდა და ამ მოსახლეობიდან 110 ადამიანმა იცოდა წერა-კითხვა.

სირთობას სოფელში 2014 წელს არქიტექტურული სახე შენარჩუნებული ჰქონდა 5 ლაზურ სახლს, 10 სერენდერს და 3 წყლის წისქვილს.

სქოლიო

კატეგორია:არჰავის რაიონის სოფლები
კატეგორია:ლაზური დასახლებები თურქეთში